**ΚΕΝΗ ΘΕΣΗ ΜΑΓΕΙΡΑ**

**ΣΤΗΝ ΚΛΕΑΝΘΕΙΟ ΣΤΕΓΗ ΗΛΙΚΙΩΜΕΝΩΝ ΑΘΗΕΝΟΥ**

Το Συμβούλιο Κοινοτικού Εθελοντισμού (ΣΚΕ) Αθηένου ζητά να προσλάβει άτομο στη θέση του/της Μάγειρα/ισσας για τις ανάγκες της Κλεάνθειου Κοινοτικής Στέγης Ηλικιωμένων Αθηένου.

**Απαραίτητα προσόντα:**

* Πανεπιστημιακό Δίπλωμα ή τίτλος από Κολλέγιο σε ακαδημαϊκό πρόγραμμα διετούς τουλάχιστον φοίτησης.
* Απαραίτητα Πιστοποιητικά Υγείας και Λευκό Ποινικό Μητρώο.
* Επαγγελματισμός, ακεραιότητα χαρακτήρα, εχεμύθεια, υπευθυνότητα και συνεργασία.
* Προηγούμενη εμπειρία σε αντίστοιχη και/ή παρόμοια θέση, θα θεωρηθεί επιπρόσθετο προσόν.

**Γενικά καθήκοντα και ευθύνες:**

* Να συνεργάζεται με το Διευθύνον Άτομο για την καλύτερη λειτουργία της κουζίνας και την ετοιμασία εδεσμάτων, σύμφωνα με το Πρόγραμμα Διατροφής των ενοίκων της Στέγης.
* Είναι υπεύθυνος/η για την ομαλή λειτουργία της κουζίνας και να φροντίζει για την εξασφάλιση των απαραίτητων προμηθειών.
* Είναι υπεύθυνος/η για την τήρηση των κανονισμών ασφαλείας και υγείας της κουζίνας και για την καλή πρακτική λειτουργίας των μαγειρείων, όπως αυτά καθορίζονται από τα αρμόδια Κυβερνητικά Τμήματα.
* Να φροντίζει και να ελέγχει πριν αποχωρήσει ότι όλα τα υλικά και οι μετακινούμενες συσκευές είναι αποθηκευμένες στους προκαθορισμένους χώρους τους και γενικά να ελέγχει ότι όλες οι συσκευές είναι ασφαλείς και όπου ενδείκνυται εκτός λειτουργίας (π.χ. παροχή γκαζιού, εστίες μαγειρέματος, κ.τ.λ.).
* Ευθύνεται για τον υγιεινό και οικονομικό τρόπο παρασκευής των φαγητών, καθώς και την καλαίσθητη παρουσίασή τους. Εκμεταλλεύεται την αφθονία και τη χαμηλή τιμή των εποχιακών τροφίμων, φρούτων και λαχανικών και εισηγείται στο Διευθύνον Πρόσωπο της Στέγης για την αξιοποίησή τους.
* Κατά την εκτέλεση των καθηκόντων του/της ο/η επιτυχών/ούσα υποψήφιος/α, θα υποχρεούται να συμμορφώνεται προς τους κανονισμούς λειτουργίας της Κλεάνθειου Κοινοτικής Στέγης.

**Ωφελήματα:**

* 38ώρη εργασία σε πλαίσιο έξι (6) ημερών την εβδομάδα,
* Παροχή 13ου Μισθού, Ταμείου Προνοίας και Τιμαριθμικού Επιδόματος,
* 24 ημέρες άδειας αναπαύσεως και 17 επίσημες αργίες,
* Μισθός αναλόγως προσόντων.

**Υποβολή αιτήσεων:**

Οι ενδιαφερόμενοι/ες μπορούν να υποβάλουν τις αιτήσεις τους στο Κιβώτιο Προσφορών του Δήμου Αθηένου, σε κλειστό φάκελο, στο εξωτερικό μέρος του οποίου να αναγράφεται **«Αίτηση για τη θέση Μάγειρα στην Κλεάνθειο Κοινοτική Στέγη Ηλικιωμένων».**

Οι αιτήσεις θα πρέπει να συνοδεύονται από τα ακόλουθα έγγραφα:

* Συνοδευτική επιστολή (διαβιβαστική επιστολή),
* Βιογραφικό σημείωμα,
* Αντίγραφο δελτίου ταυτότητας,
* Τεκμήριο επιπέδου μόρφωσης/εκπαίδευσης.

Το Συμβούλιο Κοινοτικού Εθελοντισμού (ΣΚΕ) Αθηένου διατηρεί το δικαίωμα όπως απαιτήσει οποιαδήποτε επιπρόσθετα έγγραφα και/ή πληροφορίες τα οποία θα θεωρηθούν αναγκαία, ανάλογα με την περίπτωση.

Το Συμβούλιο Κοινοτικού Εθελοντισμού (ΣΚΕ) Αθηένου δύναται να ακυρώσει την παρούσα προκήρυξη κατά την απόλυτη διακριτική της ευχέρεια, ενώ δεν είναι υπόχρεο να δεχθεί τη χαμηλότερη ή οποιαδήποτε άλλη προσφορά.

Προθεσμία υποβολής αιτήσεων: Παρασκευή 28/03/2025 και ώρα 12.00 μ.

Για περισσότερες πληροφορίες οι ενδιαφερόμενοι/ες μπορούν να επικοινωνούν στο τηλέφωνο 24522455 από τις 8:00 π.μ. - 15:00 μ.μ. και να αποτείνονται στη Διευθύντρια της Kλεάνθειου Κοινοτικής Στέγης, κυρία Μαρία Δημητρίου, ή στο τηλέφωνο 95594600 ή με ηλεκτρονικό ταχυδρομείο στη διεύθυνση kleanthios.stegi@gmail.com.

Από το Συμβούλιο Κοινοτικού Εθελοντισμού Αθηένου